Lund ble skytterkonge etter dramatisk omskyting
Lund sikret seieren på dramatisk vis. Hele ni skyttere sto med 346 poeng og måtte ut i en rekordstor omskyting for å avgjøre hvem som skulle bli skytterkonge eller -dronning, men der var Lund best. - Jeg er fortsatt litt i skytemodus, og det har ikke gått helt opp for meg. Det føles veldig godt. Skytingen i dag var veldig bra, sa Lund til NRK. Han klarte å holde nervene under kontroll under omskytingen. - Det er bare å holde fast i stokken og gjøre det du trener på, fortalte den ferske skytterkongen. Kruhaug sviktet Anders Kruhaug fra Bjerkvik lå på skive 1 etter at han hadde 248 poeng i den innledende skytingen, men han skjøt 98 poeng i kongeskytingen og klarte ikke å avgjøre. Han var dermed en av ni skyttere i omskytingen. Rune Vandevjen Olsen fra Nord-Odal sikret seg prinsetittelen. To kvinner, Mona Isene og Stine Vågø, var med i omskytingen. Isene ble prinsesse for annen gang. Hun fikk også tittelen i 2008, ifølge NRK. Årets Landsskytterstevne vil også bli husket for vindens herjinger sist helg. Kraftige vindkast gjorde store skader på området, og både telt og campingvogner blåste over ende. Hans Kristian Wear var regjerende skytterkonge.2013: Kim-André Aannestad Lund, Jondalen (Oppdal) 2012: Hans Kristian Wear, Styrvoll (Voss) 2011: Knut Erik Svarstad, Bamble (Bodø) 2010: Knut Jørgen Brodahl, Fana (Elverum) 2009: Vebjørn Berg, Blaker (Evje) 2008: Berg (Førde) 2007: Gunnar Halbjørhus, Hemsedal (Steinkjer) 2006: Mette Elisabeth Finnestad, Søgne (Målselv) 2005: Jan Håkon Jørgen, Oslo Østre (Lesja) 2004: Ola Tore Dokken, Nordre Land (Sandnes).
Kim-André Aannestad Lund fra Jondalen ble årets skytterkonge under Landsskytterstevnet i Oppdal. Mona Isene ble prinsesse.